दूसरा भाग “बिना नाम की नदियाँ “कवि उन्हें समर्पित कर रहा है जो आधार हैं उसकी ऊर्जा का, उसके जीवन का जो शायद हर किसी के जीवन का आधार होती हैं मगर मानने से ही परहेज होता है। जल ही तो जीवन है और ये नदियाँ जीवन से लबरेज़ होती हैं इनके बिना सृष्टि न उत्पन्न होती है मगर यही हाशिये पर खडी खुद से ही दूर होती हैं, अपनी पहचान ही नहीं बना पाती हैं बस माँ, बहन, बेटी या पत्नी में ही विभक्त होती हैं मगर जननी हैं इससे इतर भी कुछ हैं कभी न जान पाती हैं या कहो जानने ही नहीं दिया गया इन्हें इनकी पहचान से महरूम रखा गया ताकि जब वक्त पडे इन्हें याद दिला दिये जायें इनके कर्तव्य और चढा दिया जाए अपने स्वार्थों की वेदी पर बलि। जान ही नहीं पाता मानव एक देह से इतर भी उसका अस्तित्व तभी जब कभी कहीं कोई निश्छल पाक मुस्कान देखता है तो याद आ जाता है उसे अपने घर की चौखट पर उतरी साँझ का अस्तित्व और शायद उस पल अहसास होता है उसे उसके होने का, उसकी अहमियत का, उसके वजूद का “उस लडकी की हँसी “में कवि ने इसी वेदना को साझा किया है तो दूसरी तरफ़ पौरुषिक कुंठाग्रस्त ग्रंथी पर प्रहार भी किया है अपनी कलम के माध्यम से “एक स्त्री के लिये “के माध्यम से कि कैसे एक पुरुष के लिये स्त्री कितनी देर के लिये अजनबी और कितनी देर के लिये अपनी होती है वो भी उसकी स्वार्थलिप्सा के लिये क्योंकि कहीं न कहीं पुरुष देख ही नहीं पाता या कहो कबूल ही नहीं कर पाता उसके अस्तित्व को देह से परे और स्वीकारता है इन लफ़्ज़ों के माध्यम से ---